מאי ספדיה

מאי ספדיה (נולדה ב-8 במאי 1995) היא זמרת-יוצרת, מלחינה, מוזיקאית ומפיקה מוזיקלית ישראלית.

== ביוגרפיה ==
ספדיה נולדה וגדלה בחיפה. אמה היא הפסנתרית הקלאסית ורדית מילר (ספדיה). היא החלה את הקריירה המוזיקלית שלה בגיל צעיר.

בין השנים 2011–2018 הייתה סולנית תזמורת הביג בנד חיפה ושרה בעיקר בז'אנר הג'אז והקלאסי, הופיעה באירועי תרבות, אופרות וקונצרטים שונים. במקביל, החלה לכתוב ולהלחין מוזיקה בסגנון פופ ורוק והקימה הרכב נגנים שביצעו את השירים שכתבה והלחינה לצד עיבודים שכתבה.

ב-2013 התמודדה באודישנים לעונה הראשונה של אקס פקטור ישראל עם השיר If I Were a Boy של ביונסה אך לא עלתה לשלב הסופי.

בשנת 2015 סיימה את שירותה הצבאי בחיל האוויר כמש"קית יחסי ציבור. באותה השנה הוזמנה ספדיה לשיר את "התקווה" בגמר גביע המדינה בכדורגל שהתקיים באצטדיון סמי עופר בחיפה.

ספדיה למדה ברימון בית ספר למוסיקה אך עזבה את הלימודים כעבור שנה. ב-2017 החלה ללמוד לתואר ראשון במוזיקה באוניברסיטת חיפה בהתמחות בקומפוזיציה, לימודים אותם סיימה ב-2020.

בין השנים 2018–2020 הוזמנה ספדיה להופיע באירוע האגרוף "הבלאטור" השנתי בהיכל מנורה מבטחים. בשנת 2018 הוציאה את סינגל הבכורה שלה "Goodbye My Love" מתוך פרויקט בינלאומי. הסינגל נכנס לפלייליסט גלגלצ והושמע בתחנות פופולריות בלונדון.

ספדיה נכנסה לעולם ההפקה המוזיקלית בשנת 2019. היא בנתה אולפן ביתי ולמדה הפקה בצורה עצמאית. לאחר שמונה חודשים, ב-28 בינואר 2020 הוציאה את הסינגל הראשון שלה בעברית, "רעיל". זו הייתה ההפקה הראשונה שלה. ב-2022 הוציאה מיני-אלבום בשם "רעיל". האלבום שילב מוזיקה בסוגות שונות, ובהן היפ הופ, פופ ומוזיקה ערבית.

באוקטובר 2021 כתבה, הלחינה והפיקה את השיר "השמלה החדשה שלי" אותו שר רן דנקר. השיר הפך ללהיט והיה מקום ראשון בפלייליסט גלגלצ במשך 11 שבועות. במרץ 2021, שיתפה פעולה עם עידן רייכל ויצרה גרסה מחודשת עם הפקה מוזיקלית שיצרה לשירו "למה ככה עצובה" שכתב והלחין יחד עם סתיו בגר.

בפברואר 2022, הגישה את השיר "ZAZA" אותו יצרה והפיקה לתחרות הקדם אירוויזיון 2022. השיר נבחר מבין מאות והגיע לשמונת השירים הנבחרים. את השיר ביצעה ענבל ביבי. במאי 2022 נבחרה ספדיה על ידי מגזין מאקו לאחת מ-18 הנשים המשפיעות במוזיקה הישראלית. ב-16 בספטמבר 2022, שיתפה פעולה עם Infected Mushroom באלבום IM25, שם שרה את השיר "זזים ביחד". בדצמבר 2022 פורסם השיר "מאמי" של אודיה ונועה קירל, אשר ספדיה השתתפה בכתיבתו.

בינואר 2023, נחשף כי ספדיה היא חלק מכותבי השיר "Unicorn" של נועה קירל, שייצג את ישראל באירוויזיון 2023 ובתחרות עצמה הגיע למקום השלישי. בתחילת פברואר של אותה השנה, שירה "הלוואי ולא תהיה לך אף אחת", שפורסם לראשונה בנובמבר 2022, הגיע לעשירייה הפותחת במצעד הרשמי של גלגלצ. ב-12 במרץ הוציאה את הסינגל "אינסטינקטים של רחוב".<ref></ref> ב-28 במאי הוציאה את הסינגל "לא צריכה כלום".<ref></ref> ב-6 באוגוסט הוציאה את הסינגל "אם הייתי גבר".<ref></ref> ב-19 באוקטובר ספדיה הוציאה את הסינגל "עם ישראל חי" בעקבות אירועי מתקפת הפתע על ישראל. ב-19 בנובמבר הוציאה גרסת כיסוי לשיר "בוא הביתה" והקדישה אותו למשפחות החטופים והנעדרים.<ref></ref>

בפברואר 2024 יצא השיר "לי לא אכפת" בביצועה של ספדיה, שכתבה והלחינה עם עידן רייכל מתוך הפרויקט "מגדל של אור".

ב-5 במרץ 2024, ספדיה הוציאה את השיר "צריכה אותך דקה", אותו כתבה והלחינה.<ref name=":0"></ref> היא הייתה מעורבת בתהליך בחירת השיר לאירוויזיון 2024 עם שיר בשם "Dance Forever", שהגיע למקום השני על פי ועדת בחירת השיר.<ref name=":0" /> ב-14 באפריל ספדיה הוציאה שיר בשם "רק את/ה", שיתוף פעולה עם הזמר ניב דמירל. דמירל וספדיה הלחינו ועיבדו את השיר בעצמם, וכתבו אותו יחד עם אביחי ג'רפי. דמירל ציין כי במהלך סשן כתיבה לפני כשנה וחצי הוא, ספדיה וג'רפי כתבו את השיר, וכבר אז ידעו שישירו אותו יחד.<ref></ref> ב-14 ביולי הוציאה את הסינגל "לא מעניין אותי" יחד עם אליעד.<ref></ref>

==חיים אישיים==
ספדיה נישאה ב-2022 לעידו וקסלר לאחר חמש שנות זוגיות.

== דיסקוגרפיה ==
=== מיני-אלבומים ===
{| class="wikitable sortable plainrowheaders" style="text-align:center;"
!שם האלבום
!תאריך יציאה
!חברת תקליטים
!שירים
|-
!Readytomaster.Wav
|25 בדצמבר 2019
|RDI
|<div class="mw-collapsible mw-collapsed">
# "Goodbye My Love"
# "Irresistible"
# "Love to Love You"
# "Never Mind"
# "תתקרב אליי"
</div>
|-
!רעיל
|26 באוגוסט 2022
|ג'ירף מיוזיק
|<div class="mw-collapsible mw-collapsed">
# "פנטזיה"
# "רעיל"
# "דף"
# "קארמה"
# "רואה לך בעיניים"
# "ג'ין"
</div>
|}

=== סינגלים ===
{| class="wikitable plainrowheaders" style="text-align:center;"
! rowspan="2" |שם
! rowspan="2" |שנה
!מיקומי שיא
! rowspan="2" |אלבום
|-
!<small>מדיה פורסט</small><ref>מיקומי שיא – :

* "לא מעניין אותי": השבוע ה-31 של שנת 2024.</ref>
|-
!"Don't Let Me Down"
|2019
|—
|<span style="color: grey;"><small>סינגל ללא אלבום</small></span>
|-
!"רעיל"
| rowspan="2" |2020
|—
| rowspan="3" |רעיל
|-
!"קארמה
|—
|-
!"רואה לך בעיניים"
|2021
|—
|-
!"בין הדמיון לאמיתי"
| rowspan="4" |2022
|—
|<span style="color: grey;"><small>סינגל ללא אלבום</small></span>
|-
!"דף"
|—
|רעיל
|-
!"שמש בלילה"
|—
| rowspan="10" |<span style="color: grey;"><small>סינגל ללא אלבום</small></span>
|-
!"הלוואי ולא תהיה לך אף אחת"<small>(סולו או עם רותם כהן)</small>
|—
|-
!"אינסטינקטים של רחוב"
| rowspan="5" |2023
|—
|-
!"לא צריכה כלום"
|—
|-
!"אם הייתי גבר"
|—
|-
!"עם ישראל חי"
|—
|-
!"בוא הביתה"
|—
|-
!"צריכה אותך דקה"
| rowspan="3" |2024
|—
|-
!"רק את/ה"<small>(עם ניב דמירל)</small>
|—
|-
!"לא מעניין אותי"<small>(עם אליעד)</small>
|20
|}

== קישורים חיצוניים ==

* 
* עמית קוטלר, [https://www.youtube.com/watch?v=a9cTXgTj9pQ היוניקורן שלה: היוצרת מאחורי הלהיטים של נועה קירל ורן דנקר], בחדשות 13, 7 במאי 2023

==הערות שוליים==

קטגוריה:בוגרות אוניברסיטת חיפה
קטגוריה:בוגרי אוניברסיטת חיפה
קטגוריה:בוגרות תיכון חוגים
קטגוריה:בוגרי תיכון חוגים
קטגוריה:זמרות-יוצרות ישראליות
קטגוריה:חיפה: אישים
קטגוריה:מפיקות מוזיקליות ישראליות
קטגוריה:משתתפי אקס פקטור ישראל
קטגוריה:פזמונאיות ישראליות
קטגוריה:אמני הפרויקט של עידן רייכל
קטגוריה:ישראליות שנולדו ב-1995
קטגוריה:ישראלים שנולדו ב-1995